
	Izmjene nacrta akta

	Amandmani Parlamenta u obliku dvaju stupaca

Brisanja su označena podebljanim kurzivom u lijevom stupcu. Izmjene su označene podebljanim kurzivom u obama stupcima. Novi tekst označen je podebljanim kurzivom u desnom stupcu.

U prvom i drugom retku zaglavlja svakog amandmana naznačen je predmetni odlomak iz nacrta akta koji se razmatra. Ako se amandman odnosi na postojeći akt koji se želi izmijeniti nacrtom akta, zaglavlje sadrži i treći redak u kojem se navodi postojeći akt te četvrti redak u kojem se navodi odredba akta na koju se izmjena odnosi. 

Amandmani Parlamenta u obliku pročišćenog teksta

Novi dijelovi teksta označuju se podebljanim kurzivom. Brisani dijelovi teksta označuju se oznakom ▌ ili su precrtani. Izmjene se naznačuju tako da se novi tekst označi podebljanim kurzivom, a da se zamijenjeni tekst izbriše ili precrta. 
Iznimno, izmjene strogo tehničke prirode koje unesu nadležne službe prilikom izrade konačnog teksta ne označuju se.

NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća o utvrđivanju mjera očuvanja, upravljanja i kontrole primjenjivih na području obuhvaćenom Konvencijom o budućoj višestranoj suradnji u ribarstvu sjeveroistočnog Atlantika, o izmjeni Uredbe (EU) 2019/1241 Europskog parlamenta i Vijeća i Uredbe Vijeća (EZ) br. 1224/2009 te o stavljanju izvan snage Uredbe Vijeća (EEZ) br. 1899/85 i Uredbe (EU) br. 1236/2010
(COM(2023)0362 – C9‑0221/2023 – 2023/0206(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0362),
–	uzimajući u obzir članak 294. stavak 2. i članak 43. stavak 2. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0221/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Europskog gospodarskog i socijalnog odbora od 20. rujna 2023.[footnoteRef:1], [1:  Još nije objavljeno u Službenom listu.] 

–	uzimajući u obzir članak 59. Poslovnika,
–	uzimajući u obzir izvješće Odbora za ribarstvo (A9‑0000/2023),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Članak 1. – stavak 2.</Article>
	

	Tekst koji je predložila Komisija
	Izmjena

	2.	Ova se Uredba primjenjuje ne dovodeći u pitanje obveze iz postojećih uredbi u sektoru ribarstva, osobito Uredbe (EU) 2017/2403 Europskog parlamenta i Vijeća42 te uredbi Vijeća (EZ) br. 1005/200843 i (EZ) br. 1224/2009.
	2.	Ova se Uredba primjenjuje bez obzira na obveze iz postojećih uredbi u sektoru ribarstva, osobito Uredbe (EU) 2017/2403 Europskog parlamenta i Vijeća42 te uredbi Vijeća (EZ) br. 1005/200843 i (EZ) br. 1224/2009.

	__________________
	 

	42 Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i o stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).
	42 Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i o stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

	43 Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).
	43 Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).


Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Članak 11. – naslov</Article>
	

	Tekst koji je predložila Komisija
	Izmjena

	Ispuštanje otpada u more te pronalaženje i izvlačenje izgubljenog alata
	(Ne odnosi se na hrvatsku verziju.)


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Članak 11. – stavak 1.</Article>
	

	Tekst koji je predložila Komisija
	Izmjena

	1.	Zapovjednicima ribarskih plovila Unije zabranjeno je namjerno napuštanje ili odbacivanje ribolovnog alata i ispuštanje brodskog otpada kako je definirano u Direktivi (EU) 2019/883 Europskog parlamenta i Vijeća48 u more u skladu s Prilogom V. Konvenciji MARPOL o propisima za sprečavanje onečišćenja otpadom s brodova.
	1.	Zapovjednici ribarskih plovila Unije pravno su odgovorni i moraju osigurati da ne napuštaju ili odbacuju ribolovni alat namjerno ili da ne ispuštaju brodski otpad kako je definirano u Direktivi (EU) 2019/883 Europskog parlamenta i Vijeća48 u more u skladu s Prilogom V. Konvenciji MARPOL o propisima za sprečavanje onečišćenja otpadom s brodova.

	__________________
	__________________

	48 Direktiva (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ (SL L 151, 7.6.2019., str. 116.).
	48 Direktiva (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ (SL L 151, 7.6.2019., str. 116.).


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Članak 52. – stavak 1.</Article>
	

	Tekst koji je predložila Komisija
	Izmjena

	1.	Države članice luke osiguravaju nadzor uz pomoć kamera i senzora u objektima za iskrcaj i preradu u kojima se godišnje izvaže više od 3 000 tona vrsta iz članka 48.
	1.	Države članice luke osiguravaju nadzor uz pomoć kamera i senzora u objektima za iskrcaj i preradu u kojima se godišnje izvaže više od 3 000 tona vrsta iz članka 48. Te se mjere primjenjuju na iskrcaj iznad 10 tona tih vrsta.


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Članak 54. – stavak 1. – uvodni dio</Article>
	

	Tekst koji je predložila Komisija
	Izmjena

	1.	Komisija je ovlaštena za donošenje delegiranih akata u skladu s člankom 55. o mjerama koje je donio NEAFC u pogledu sljedećih pitanja:
	(Ne odnosi se na hrvatsku verziju.)	 


Or. <Original>{EN}en</Original>
</Amend></RepeatBlock-Amend>


[bookmark: _Toc151457879]OBRAZLOŽENJE
Izvjestitelj pozdravlja predloženu Uredbu kojom se u pravo Unije objedinjuju i provode mjere očuvanja, upravljanja i kontrole koje je donijela Komisija za ribarstvo sjeveroistočnog Atlantika (NEAFC). Kako bi se osiguralo održivo iskorištavanje morskih bioloških resursa uz poštovanje jednakih uvjeta u području primjene Konvencije NEAFC-a, sve preporuke bi se u pravo EU-a trebale prenijeti brzo.
NEAFC ima važnu ulogu u reguliranju i očuvanju morskih resursa, nadzoru ribolovnih aktivnosti i zaštiti osjetljivih ekosustava u tom području. Uključivanjem preporuka NEAFC-a u pravo Unije plovila EU-a mogu osigurati usklađenost svojih ribolovnih praksi s međunarodnim sporazumima i obvezama, i pritom promicati odgovorno i ekološki prihvatljivo upravljanje ribarstvom. Tim se prenošenjem olakšava suradnja između država članica EU-a i međunarodnih partnera, jača naša zajednička predanost borbi protiv prelova, zaštiti osjetljivih vrsta i ekosustava te održava dugoročna održivost ribarstva u sjeveroistočnom Atlantiku.
Izvjestitelj želi naglasiti važnost ciljeva zajedničke ribarstvene politike, posebno obveza u pogledu zaštite okoliša koje se odnose na aktivnosti plovila EU-a u vodama izvan EU-a, kao i važnosti poštovanja odgovarajućih pravila regionalnih organizacija za upravljanje ribarstvom. Pravila zajedničke ribarstvene politike, ako se pravilno provode, omogućuju ambiciozan i održiv pristup upravljanju ribarstvom.
Unija je 2022. imala 301 ribarsko plovilo s odobrenjem za ribolov na regulatornom području NEAFC-a, odnosno izvan voda pod ribolovnom jurisdikcijom ugovornih stranaka. Međutim, stvarne ribolovne operacije Unije bile su prilično ograničene, pri čemu Litva, Latvija i Estonija trenutačno imaju najznačajniju ribolovnu aktivnost u međunarodnim vodama Barentsovog mora. Neka plovila Unije iz Portugala, Španjolske, Francuske i Nizozemske djeluju i u drugim područjima, u manjoj mjeri. Velika većina ribolovnih aktivnosti stoga je koncentrirana u vodama Unije.
Izvjestitelj napominje da se glavom III. predložene uredbe provodi dogovoreni zapisnik sa savjetovanja o ribarstvu između Norveške, EU-a, Farskih Otoka, Grenlanda, Islanda i Ujedinjene Kraljevine o kontrolnim mjerama za pelagične vrste u sjeveroistočnom Atlantiku iz studenoga 2022. Pet od šest ugovornih stranaka NEAFC-a dogovorilo se da će podupirati nadzor pomoću tehnologija kamera i senzora pri slijetanju u ograničenom broju objekata za iskrcaj i preradu, u kojima se izvaže više od 3000 tona određenih vrsta godišnje. Stoga je dosljedno uključiti te odredbe u ovu Uredbu kako bi se izbjegla kašnjenja i osiguralo da države članice luke imaju dovoljno vremena da se pripreme za provedbu tih već dogovorenih mjera prije datuma njihove primjene, tj. 1. siječnja 2026. Osim toga, time ne samo da se potiču jednaki uvjeti, već i potvrđuje predanost EU-a ispunjavanju međunarodnih obveza prema našim globalnim partnerima.

